hu en hu en hu hu hu hu en en hu en hu hu hu hu hu tr hu hu hu hu hu hu hu hu hu hu hu hu hu et en en en en en en en en en hu hu hu hu hu hu hu hu hu hu hu hu hu en hu hu hu hu hu hu eo
Tavaly augusztusban adott életet első gyermekének, azóta a kicsi nevelése töltötte ki a napjait. A szülési szabadság azonban lassan lejár. Lilu egy látványos show műsor élén tér vissza a képernyőre, hiszen Hujber Ferivel az oldalán, ő lesz a Királynő egyik műsorvezetője az RTL Klubon.
– Korábban a férjeddel mozgalmas életet éltetek, sokat utaztatok. A televíziózás is pörgős életvitelt jelent. Nem volt nehéz lelassítani?
– Teljesen más lett minden, ez egy merőben új helyzet. De egyszerűen csak teszem a dolgom, nevelem a kisfiam és közben nem gondolkozom ezen. Persze, tavaly ilyenkor fogtuk magunkat a férjemmel, összepakoltunk és elutaztunk tíz napra Amerikába. Ezt most nem tehetjük meg, de az életünknek ez a szakasza nem is erről szól. Szülőnek lenni másfajta örömöt jelent, cseppet sincs hiányérzetünk, mi most ebben vagyunk boldogok.
– Még nincs egy éves a kisfiad most, amikor fokozatosan visszatérsz a munkába. A szülés előtt is így tervezted?
– Őszintén szólva, nem terveztem sehogy. Szerencse, hogy a csatorna elképzelése és az én vágyam, hogy visszatérjek a képernyőre, szinkronban van. Így májustól újra dolgozom a Reggeliben és én leszek a Királynő egyik műsorvezetője.
– Hogyan fog átalakulni az életetek?
– Havonta öt napot fogok dolgozni a Reggeliben, a Királynő pedig csak egy este, összességében ez nem annyira megterhelő. Persze biztosan sokkal fáradtabb leszek, de az új élmények szellemileg fel is frissítenek majd. Az életem így még kiegyensúlyozottabbá válik, és amitől én boldogabb vagyok, az úgy gondolom, a fiamnak is jót tesz.
– Így, hogy Te visszatérsz a Reggelibe, Erdélyi Mónika pedig új emberként bekerül, Horváth Évának és Peller Mariannak távoznia kell.
– A bulvársajtó persze próbálja élezni a helyzetet. Nagyon sajnálom a két kolléganő távozását, de nem én „túrom ki” őket onnan. Egyszerűen csak arról van szó, hogy visszamegyek a munkahelyemre, ahonnan eljöttem szülni. Négy éve dolgozom a Reggeliben és nagyon szeretem ezt a műsort.
– Hogyan készülsz a Királynőre?
– Vezettem már élő műsort annak idején a Való Világban, de ezeket a műsorokat nem lehet összehasonlítani. A show jellegéből adódóan a Királynő vezetése másfajta feszültséget, izgalmat jelent majd, de a lényeg az, hogy élő műsort készíteni nagy odafigyelést igényel. Három órás lesz az adás, alaposan fel kell rá készülni, én most ezen vagyok.
– Tartasz attól, hogy helyt tudsz-e állni egyszerre a munkában és a gyereknevelésben?
– Egyáltalán nem. Annak, hogy én újra dolgozom, a kisfiam biztosan nem látja kárát. Ő még aludni fog, amikor én azon a néhány reggelen elmegyek otthonról, és hazaérek majd, miután felébred. Nem estig leszek távol, és a fiam sem marad egyedül, hiszen az édesapja lesz majd vele, amíg én dolgozom. Nagyon szeretem a Reggelit csinálni, a kollégák is várnak, úgyhogy örömmel megyek vissza dolgozni.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.